Huset til Jonas var om mulig enda bedre enn annonsen tydet på, og var perfekt til fire voksne og tre tenåringer. Det var gangavstand til både sjøbad, butikk og bar/kafe ved sjøen. Stockholm var tilgjengelig med både bil og trikk/T-bane. Drotningholm var like rundt hjørnet med bil, og mange andre muligheter som vi ikke rakk å benytte oss av. Poolen, som virket liten på bildene, var helt perfekt til tenåringslek og en dypp i varmen for de voksne. Kjøkkenet hadde alt, og sengene var gode, selv om rommet på loftet var litt rotete. Strøket var stille og rolig. Det eneste vi kunne ha ønsket oss var air condition, siden tropesommeren lå over Stockholm mens vi var der, men det er jo ikke normalen. Jeg har ingen problemer med å anbefale huset til Jonas for de som ønsker seg en romslig og behagelig base for å utforske Stockholm og omgivelser. Dessverre hadde konditoriet stengt akkurat den uken vi var der, så vi fikk ikke testet de prisvinnende croissantene.